আলতাফ হোসেন চৌধুরীর জামানত বাজেয়াপ্ত, হাতপাখা দ্বিতীয়
একাদশ জাতীয় সংসদ নির্বাচনে পটুয়খালী ১ আসনে বিপুল ভোট পেয়ে বিজয়ী হয়েছেন মহাজোটের প্রার্থী সাবেক ধর্ম প্রতিমন্ত্রী শাহজাহান মিয়া। এ আসনটিতে বিএনপি প্রার্থী ছিলেন সাবেক স্বরাষ্ট্রমন্ত্রী আলতাফ হোসেন চৌধুরী। তবে নির্বাচনে এ আসনে দ্বিতীয় অবস্থানে রয়েছে ইসলামী আন্দোলন বাংলাদেশের আলতাফুর রহমান। 







এ ছাড়া, জাকের পার্টির আবদুর রশীদ, বাংলাদেশের কমিউনিস্ট পার্টির (সিপিবি) আবদুল মতলেব মোল্লা ও ন্যাশনাল পিপলস পার্টির (এনপিপি) সুমন সন্যামত ভোটের মাঠে ছিলেন।




পটুয়াখালী ১ আসনে মোট প্রার্থী ছিলেন ৬ জন। ভোটের ফলাফরে দেখা যায় ৩ লাখ ৪ হাজার ৫৭৬ ভোট কাস্টিং হয়েছে। এতে মহাজোট প্রার্থী শাহজাহান মিয়া ২ লাখ ৭২ হাজার ৭৯০ ভোট পেয়ে জয়ী হয়েছেন। আসনটিতে ১৪ হাজার ৮৭৫ ভোট পেয়ে দ্বিতীয় হয়েছেন ইসলামী আন্দোলন বাংলাদেশের আলতাফুর রহমান।  এদিকে বিএনপির প্রার্থী আলতাফ হোসেন চৌধুরী পেয়েছেন ১০ হাজার ৪১৩ ভোট। 
এ ছাড়া, সিপিবির প্রার্থী ১ হাজার ১৩১, এনপিপির প্রার্থী ১ হাজার ১৬১, জাকের পার্টি ২ হাজার ৩৫৮ ভোট পেয়েছেন। বিজয়ী প্রার্থী বাদে অন্য পাঁচ প্রার্থীর কেউই ৮ কাস্টিং ভোটের আট ভাগের এক ভাগের চেয়ে কম পাওয়ায় তাদের জামানত বাজেয়াপ্ত হয়েছে।

একাদশ জাতীয় সংসদ নির্বাচনে পটুয়খালী ১ আসনে বিপুল ভোট পেয়ে বিজয়ী হয়েছেন মহাজোটের প্রার্থী সাবেক ধর্ম প্রতিমন্ত্রী শাহজাহান মিয়া। এ আসনটিতে বিএনপি প্রার্থী ছিলেন সাবেক স্বরাষ্ট্রমন্ত্রী আলতাফ হোসেন চৌধুরী। তবে নির্বাচনে এ আসনে দ্বিতীয় অবস্থানে রয়েছে ইসলামী আন্দোলন বাংলাদেশের আলতাফুর রহমান।